Vsebina

# Vrste datotek XML

LibreOffice s privzetimi nastavitvami nalaga in shranjuje datoteke vrste OpenDocument.

Vrsta datotek OpenDocument (ODF) je standardiziran zapis datotek, ki ga uporablja veliko programov. Več informacij lahko najdete na strani Wikipedije: sl.wikipedia.org/wiki/OpenDocument.

## Imena vrst datotek OpenDocument

LibreOffice uporablja naslednje vrste datotek:

Zapis dokumenta | Datotečna pripona
--- | ---
Besedilo ODF | *.odt
Predloga besedila ODF | *.ott
Glavni dokument ODF | *.odm
Predloga glavnega dokumenta ODF | *.otm
Dokument HTML | *.html
Predloga dokumenta HTML | *.oth
Preglednica ODF | *.ods
Predloga preglednice ODF | *.ots
Risba ODF | *.odg
Predloga risbe ODF | *.otg
Predstavitev ODF | *.odp
Predloga predstavitve ODF | *.otp
Formula ODF | *.odf
Zbirka podatkov ODF | *.odb
Razširitev LibreOffice | *.oxt

Zapis HTML ni enak zapisu OpenDocument.

Grafikon ODF je ime vrste datotek za samostojne grafikone. Ta vrsta datotek s končnico *.odc trenutno še ni v uporabi.

## Razvoj zapisa OpenDocument

Zapis OpenDocument se sčasoma razvija.

Različica ODF | Datum potrditve standarda s strani OASIS | Prva različica tega pisarniškega paketa s podporo
--- | --- | ---
ODF 1.0 | 1. maj 2005 | OpenOffice.org 1.1.5 ali StarOffice 7
ODF 1.1 | 2. februar 2007 | OpenOffice.org 2.2 ali StarOffice 8 Update 4
ODF 1.2 | 30. september 2011 | OpenOffice.org 3, StarOffice 9, Oracle Open Office
ODF 1.2 – razširjeni (združljivostni način) | — | LibreOffice 3.5
ODF 1.2 – razširjeni | — | OpenOffice.org 3.2 ali StarOffice 9.2
ODF 1.3 | BŠD | LibreOffice 7.0
ODF 1.3 – razširjeni | — | LibreOffice 7.0

V novejših različicah lahko izberete, ali boste dokumente zaradi združljivosti s starejšimi različicami paketa shranjevali v zapisu ODF 1.2 ali ODF 1.0/1.1. Izberite LibreOffice – Nastavitve Orodja – Možnosti – Nalaganje/shranjevanje – Splošno in izberite eno od različic zapisa ODF.

Če želite za privzeto določiti kakšno drugo vrsto datotek, izberite LibreOffice – Nastavitve Orodja – Možnosti – Nalaganje/Shranjevanje – Splošno, kjer najdete alternativne možnosti za vsako vrsto datotek LibreOffice posebej.

## Struktura datotek XML

Dokumenti v zapisu OpenDocument se shranjujejo kot stisnjeni arhivi zip, ki vsebujejo datoteke XML. Za ogled teh datotek XML lahko odprete datoteko OpenDocument s programom unzip. Datoteke OpenDocument vsebujejo naslednje datoteke in mape:

1. Vsebina dokumenta (besedilo) se nahaja v content.xml.

   Datoteka content.xml se privzeto shranjuje brez elementov oblikovanja, kot so zamiki ali prelomi vrstic, da se skrajša čas za shranjevanje in odpiranje dokumenta. V Strokovne nastavitve lahko vklopite zamike in prelome vrstic tako, da potrdite lastnost /org.openoffice.Office.Common/Save/Document PrettyPrinting (true).

2. Datoteka meta.xml vsebuje meta podatke o dokumentu, ki jih lahko vnesete pod Datoteka – Lastnosti.

   Če dokument shranite z geslom, datoteka meta.xml ne bo šifrirana.

3. Datoteka settings.xml vsebuje dodatne podatke o nastavitvah, ki veljajo za ta dokument.

4. V styles.xml najdete v dokumentu uporabljene sloge, ki so sicer vidni v oknu Slogi.

5. Datoteka meta-inf/manifest.xml opisuje strukturo datoteke XML.

V paketu se lahko nahajajo še dodatne datoteke in mape.

## Definicija zapisov XML

Shemo zapisov OpenDocument lahko najdete na spletni strani www.oasis-open.org.

Podobne teme

Odpiranje dokumentov

Shranjevanje dokumentov

Sprememba povezave pri datotekah vrste Microsoft Office

Čarovnik za pretvorbo dokumentov

Podprite nas!