Vsebina

# Čarovnik za grafikone – Obseg podatkov

Odpre pogovorno okno Obsegi podatkov, kjer lahko urejate obseg podatkov in nize podatkov.

Na tej strani Čarovnika za grafikone lahko izberete en sam vir obsega podatkov. Ta obseg lahko sestavlja več kot en pravokoten obseg celic.

Če potrebujete bolj podroben nadzor nad obsegi podatkov, uporabite Čarovnik za grafikone – Nizi podatkov.

Za dostop do tega ukaza ...

#### Iz menijske vrstice:

Izberite Vstavi – Grafikon – Niz podatkov ...

Dvokliknite grafikon, nato izberite Oblika – Obsegi podatkov.

#### Iz vmesnika zloženke v zavihkih:

Izberite Vstavi – Grafikon – Niz podatkov ...

#### Iz orodnih vrstic:

Vstavi grafikon

To pogovorno okno je na voljo le za grafikone, ki temeljijo na tabelah Calc ali Writer.

Pritisnite kombinacijo tipk dvigalka+F1 in pokažite na kontrolnik, da izveste več o njem.

## Določitev obsega podatkov

1. Izberite obseg podatkov. Naredite nekaj od naslednjega:

   Obseg podatkov vnesite v polje z besedilom.

   Primer niza podatkov v programu Chart je "$DelovniList1.$B$3:$B$14". Upoštevajte, da obseg podatkov lahko sestavlja več kot le eno področje preglednice, tako da je npr. »$DelovniList1.A1:A5;$DelovniList1.D1:D5« tudi veljaven obseg podatkov.

   Primer zunanjega obsega podatkov je npr. 'file:///home/user/Dokumenti/Cenik.ods'#$'Information SKU'.H51, kot je opisano v Sklicevanje na celico na drugem delovnem listu.

   Primer niza podatkov v programu Writer je "Tabela1.A1:E4".

   V Calcu kliknite Izberi obseg podatkov; pogovorno okno se pomanjša, nato z vlečenjem izberite obseg podatkov.

   Če želite obseg podatkov več področij celic, ki niso soležna, vnesite prvi obseg, nato ročno dodajte podpičje na konec polja z besedilom, nato vnesite še druge obsege. Kot ločilo med obsegi uporabljajte podpičje.

2. Kliknite eno od možnosti za nize podatkov v vrsticah ali v stolpcih.

3. Označite, ali ima obseg podatkov oznake v prvi vrstici, prvem stolpcu ali v obeh.

V predogledu si lahko ogledate končni videz grafikona.

## Obseg podatkov

Vnesite obseg podatkov, ki ga želite vključiti v svoj grafikon. Pogovorno okno med izbiranje obsega podatkov v Calcu pomanjšate s klikom na gumb Izberi obseg podatkov.

## Niz podatkov v vrsticah

Nizi podatkov svoje podatke pridobijo iz zaporednih vrstic v izbranem obsegu. Za razpršene grafikone vsebuje prvi niz podatkov vrednosti X za vse nize. Vsi drugi nizi podatkov vsebujejo vrednosti Y, eden za vsak niz.

## Niz podatkov v stolpcih

Nizi podatkov svoje podatke pridobijo iz zaporednih stolpcev v izbranem obsegu. Za razpršene grafikone vsebuje prvi stolpec podatkov vrednosti X za vse nize. Vsi drugi stolpci podatkov vsebujejo vrednosti Y, eden za vsak niz.

## Prva vrstica kot oznaka

Za nize podatkov v stolpcih: prva vrstica v obsegu služi za poimenovanje niza podatkov. Za nize podatkov v vrsticah: Prva vrstica v obsegu služi za kategorije. Preostale vrstice sestavljajo niz podatkov. Če to potrditveno polje ni izbrano, so vse vrstice nizi podatkov.

## Prvi stolpec kot oznaka

Za nize podatkov v stolpcih: prvi stolpec v obsegu služi za poimenovanje niza podatkov. Za nize podatkov v vrsticah: Prvi stolpec v obsegu služi za kategorije. Preostali stolpci sestavljajo niz podatkov. Če to potrditveno polje ni izbrano, so vsi stolpci nizi podatkov.

Podobne teme

Vstavljanje grafikonov

Čarovnik za grafikone – Vrsta grafikona

Čarovnik za grafikone – Niz podatkov

Čarovnik za grafikone – Elementi grafikona

Podprite nas!