Vsebina

# Pretvorba merskih enot

V nekaterih pogovornih oknih lahko v vnosna polja vnesete merske enote. Če vnesete samo številčno vrednost, bo uporabljena privzeta merska enota.

Privzeto mersko enoto za besedilne dokumente Writer določite v pogovornem oknu, ki ga odprete z izbiro LibreOffice – Nastavitve Orodja – Možnosti – LibreOffice Writer – Splošno. V modulih Calc, Draw in Impress odprete dokument njihove privzete vrste in nato odprete ustrezno stran Splošno, podobno kot v modulu Writer.

V vhodnih poljih za enote dolžine lahko dodate tudi kratice za enote glede na naslednji seznam:

Okrajšava enote | Razlaga
--- | ---
mm | Milimeter
cm | Centimeter
pal, in ali ″ | Palec
pi | Pica
tč | Točka

Naslednje formule pretvorijo enote:

- 1 cm = 10 mm

- 1 inch = 2,54 cm

- 1 palec = 6 Pica = 72 točk

V besedilnem dokumentu npr. odprite Oblika – Odstavek – Zamiki in razmiki. Če želite zamakniti trenutni odstavek za en centimeter, vnesite 1 cm ali kar 1" v polje »Pred besedilom«. Če želite zamakniti odstavek za 1 palec, vnesite v polje 1 in.

Za vnos največjih oziroma najmanjših dovoljenih vrednosti kliknite trenutno vrednost in nato pritisnite tipko prejšnja stran ali naslednja stran.

Podobne teme

Izbiranje merskih enot

Podprite nas!