Vsebina

# Najdi in zamenjaj

Najde ali zamenja besedilo ali oblikovanje trenutnega dokumenta.

Za dostop do tega ukaza ...

#### Iz menijske vrstice:

Izberite Uredi – Najdi in zamenjaj.

#### Iz orodnih vrstic:

Najdi in zamenjaj

#### Na tipkovnici:

Tipka Cmd Krmilka+H

## Najdi

Vnesite besedilo, ki ga želite poiskati, ali na seznamu izberite prejšnje iskanje.

Iskalne možnosti so navedene v polju Najdi in na območju Razne možnosti pogovornega okna.

### Razlikuj velike in male črke

Najde natanko tisti znak, ki je naveden v polju Najdi, ne pa tudi nadomestnih zadetkov, kot so velike oz. male različice iste črke.

Ne potrdite te možnosti, da bodo upoštevani zadetki vse možnih velikosti (male, velike črke). Primer: če v tem primeru vnesete »a« v polje Najdi, bo med zadetki tako »a« kot »A«.

Upoštevajte, da imajo nekateri znaki lahko več zadetkov, če možnost Razlikuj velike in male črke ni potrjena. Primer: »s« se ujema s »s«, »S« in »ß« (ostri S v nemščini).

### Prikaži oblikovano

V iskanje vključi znake za oblikovanje števil.

### Cele celice Samo cele besede

Išče celotne besede ali celice, ki so enake iskanemu besedilu.

### Vsi delovni listi

Išče po vseh delovnih listih datoteke trenutne preglednice.

## Zamenjaj

Vnesite nadomestno besedilo ali na seznamu izberite prejšnje nadomestno besedilo ali slog.

Možnosti zamenjave so navedene v pogovornem oknu v polju Najdi in na področju Razne možnosti.

## Najdi vse

Najde in izbere vse pojavitve besedila ali oblike, ki jih iščete v dokumentu (samo v dokumentih programov Writer in Calc).

## Najdi prejšnje

Najde in izbere prejšnjo pojavitev besedila ali oblike, ki jih iščete v dokumentu.

## Najdi naslednje

Najde in izbere naslednjo pojavitev besedila ali oblike, ki jih iščete v dokumentu.

## Zamenjaj

Zamenja izbrano besedilo ali obliko, ki ste jo iskali, in nato začne iskati naslednjo pojavitev.

## Zamenjaj vse

Zamenja vse pojavitve besedila ali oblikovanja, ki ga želite zamenjati.

## Razne možnosti

Prikaže več ali manj iskalnih možnosti. Če želite skriti razširjene iskalne možnosti, znova kliknite ta napis.

### Samo trenutni izbor

Preišče le izbrano besedilo ali celice.

### Zamenjaj v nasprotno smer

Iskanje se začne na mestu trenutne kazalke in poteka nazaj proti začetku datoteke.

### Komentarji

V modulu Writer lahko v območje iskanja vključite tudi besedilo komentarjev.

### Nadomestni znaki

Omogoča iskanje naprednih vzorcev z uporabo meta znakov.

Raba nadomestnih znakov

### Regularni izrazi

Omogoča iskanje naprednih besedilnih vzorcev z uporabo regularnih izrazov.

Seznam regularnih izrazov

### Slogi odstavka / Vključno s slogi

Išče besedilo, oblikovano s slogom, ki ga določite. Označite to potrditveno polje in nato izberite slog s seznama Najdi. Za določitev nadomestnega sloga izberite slog na seznamu Zamenjaj.

### Slogi celic

Išče besedilo, oblikovano s slogom, ki ga določite. Označite to potrditveno polje in nato izberite slog s seznama Najdi. Za določitev nadomestnega sloga izberite slog na seznamu Zamenjaj.

## Iskanje podobnosti

Poiščite izraze, ki so podobni besedilu v polju Najdi. Izberite to potrditveno polje in nato kliknite gumb Podobnosti za določitev možnosti iskanja po podobnosti.

### Razlikuj širine znakov (samo če so azijski jeziki omogočeni)

Razlikuje med znakovnimi oblikami polovične in polne širine.

### Zveni kot (japonščina) (le če so omogočeni azijski jeziki)

Vam omogoča, da določite iskalne možnosti za podobno zapisovanje, ki se uporablja v japonskem besedilu. Izberite to potrditveno polje in nato kliknite gumb Zvoki za določitev iskalnih možnosti.

Iskanje v japonščini

### Razlikuj razločevalne znake

Poišče natančen zadetek, v iskanje ne vključuje združevalnih znakov Unicode. Primer: iskanje z كتب ne vrne zadetkov كَتَبَ ali كُتُب ali كتِب itn.

### Razlikuj poravnalne znake

Poišče natančen zadetek, v iskanje ne vključuje arabskega znaka tatvil U+0640 (imenovanega tudi kašida). Primer: iskanje z كتاب will ne vrne zadetkov كـتاب ali كتــــاب itn.

## Atributi

Izberite atribute besedila, ki jih želite iskati. Če npr. iščete atribut Oris, so najdene vse pojavitve znakov, ki so oblikovani ročno z učinkom orisa. Če želite najti tudi znake z učinkom orisa kot dela sloga, potem pred iskanjem potrdite Vključno s slogi v razdelku Razne možnosti.

Iskanje atributov

## Oblika

Najde določene značilnosti oblikovanja besedila, kot so slogi pisave, učinki pisave in značilnosti poteka besedila.

Ko izberete oblikovanje in atribute, ki jih želite poiskati, se polje Slogi odstavkov na področju Razne možnosti spremeni v Vključno s slogi. Potrdite to polje, če želite v iskati po obliki in atributih, ki jih določajo slogi.

## Brez oblike

Kliknite polje Najdi ali Zamenjaj, potem pa kliknite ta gumb za odstranitev iskalnih pogojev na osnovi oblik.

Pogoji iskanja in zamenjevanja za oblikovanje in atribute so prikazani pod poljem Najdi oz. Zamenjaj.

## Smer

Določa zaporedje iskanja po celicah.

### Vrstice

Išče po vrsticah od leve proti desni.

### Stolpci

Išče po stolpcih od zgoraj navzdol.

## Išči v

### Formule

Išče znake, ki jih določite, v formulah in fiksnih (ne izračunanih) vrednostih. Primer: lahko bi iskali formule, ki vsebujejo »SUM«.

### Vrednosti

Znake, ki jih določite, išče v vrednostih in v rezultatih formul.

### Komentarji

Znake, ki jih določite, išče v komentarjih, ki so priloženi k celicam.

### Zapri

Zapre pogovorno okno in shrani vse spremembe.

Ko zaprete pogovorno okno Najdi in zamenjaj, lahko še vedno iščete z uporabo nazadnje vnesenih iskalnih pogojev, s pritiskom tipk dvigalka+Cmd krmilka+F.

Podobne teme

Uporaba nadomestnih znakov v formulah

Uporaba regularnih izrazov pri iskanju po besedilu

Seznam regularnih izrazov

Iskanje in zamenjevanje v Writer-ju

Podprite nas!