Vsebina

# Opis

Vsebuje opisne informacije o dokumentu.

Za dostop do tega ukaza ...

#### Iz menijske vrstice:

Izberite Datoteka – Lastnosti – zavihek Opis.

#### Iz vmesnika zloženke v zavihkih:

Izberite Datoteka – Lastnosti, nato izberite zavihek Opis.

LibreOffice podpira nabor elementov Dublin Core Metadata Element Set, standardiziran nabor elementov metapodatkov, ki se uporablja za opis fizičnih in elektronskih dokumentov.

Na zavihku Lastnosti po meri lahko določite dodatne metapodatke.

Naslov, Zadeva in Ključne besede se izvozijo v datoteke PDF kot lastnosti dokumenta PDF. Vnesene vrednosti se izvozijo in se pojavijo v ustreznih poljih v opisu lastnosti dokumenta PDF.

## Elementi

### Naslov

Vnesite naslov dokumenta.

Definicija DCMI: ime vira.

### Zadeva

Vnesite zadevo dokumenta. Zadevo lahko uporabite za združevanje dokumentov s podobno vsebino.

Definicija DCMI: tema vira.

### Ključne besede

Vnesite besede, ki jih želite uporabiti za kazalo vsebine svojega dokumenta. Ključne besede morajo biti ločene z vejicami. Ključna beseda lahko vsebuje presledke in podpičja.

### Avtor prispevka

Vnesite imena oseb, organizacij ali drugih entitet, ki so prispevali k dokumentu. Primer: imena avtorjev dokumenta ali članov skupine, ki je prispevala podatke.

Definicija DCMI: entiteta, odgovorna za prispevke k viru.

### Področje

Vnesite čas, kraj ali jurisdikcijo oz. pristojnost, za katero je dokument relevanten. Primer: časovno obdobje, mesto ali institucija, na katero se nanaša dokument.

Definicija DCMI: prostorska ali časovna tema vira, navezava vira na prostor ali jurisdikcijo oz. pristojnost, za katero je vir relevanten.

### Identifikator

Vnesite enkratni in nedvoumni identifikator za dokument. Primer: številka dokumenta ali ISBN.

Definicija DCMI: nedvoumen sklic na dokument v določenem kontekstu.

### Izdajatelj

Vnesite ime entitete, ki daje dokument na voljo. Primer: podjetje, univerza ali državni organ.

Definicija DCMI: entiteta, odgovorna za dajanje vira na voljo.

### Relacija

Vnesite podatke o virih, povezanih z dokumentom. Primer: zbirka, katere del je dokument, ali številka izdaje dokumenta.

Definicija DCMI: povezan vir.

### Pravice

Vnesite podatke o pravicah intelektualne lastnine, povezanih z dokumentom. Primer: izjava o avtorstvu ali podatki o tem, kdo ima pravico dostopa do dokumenta.

Definicija DCMI: podatki o pravicah glede vira.

### Vir

Vnesite podatke o drugih virih, na katerih sloni dokument. Primer: ime ali identifikator tiskane izdaje, iz katere je bil dokument optično prebran, ali URL, s katerega je bil dokument prenesen.

Definicija DCMI: povezani vir, po katerem je povzet opisani vir.

### Vrsta

Vnesite podatke o kategoriji ali obliki dokumenta, npr. ali gre za besedilni dokument, sliko ali večpredstavnostno predstavitev.

Definicija DCMI: vrne podatke o naravi ali žanru dokumenta.

### Komentarji

Vnesite komentarje za pomoč pri prepoznavanju dokumenta.

## Pomoč

Kliknite gumb Pomoč, da odprete stran pomoči, povezano s trenutno odprtim pogovornim oknom.

## Ponastavi

Ponastavi spremenjene možnosti v trenutnem zavihku na tiste, ki so veljale, ko se je pogovorno okno odprlo.

## V redu

Shrani vse spremembe in zapre pogovorno okno.

## Prekliči

S klikom na Prekliči se zapre pogovorno okno brez shranitve sprememb.

Podobne teme

Lastnosti

Uvoz in izvoz HTML

Stran DCES na spletišču DCMI (v angl.)

Podprite nas!