Vsebina

# Vstavi ročni prelom

Vstavi ročni prelom vrstice, stolpca ali strani na trenutnem položaju kazalke.

Za dostop do tega ukaza ...

Izberite Vstavi – Dodatni prelomi – Ročni prelom.

## Vrsta

Izberite vrsto preloma, ki ga želite vstaviti.

### Prelom vrstice

Konča trenutno vrstico in premakne besedilo desno od kazalke v naslednjo vrstico, ne da bi ustvaril novega odstavka.

Mesto ponovnega začetka določa, kje naj se po prelomu vrstice začne naslednja vrstica.

V nadaljevanju sledijo možne vrednosti.

Izvorna postavitev besedila:

Vrednost | Oblikovalna oznaka | Pomen
--- | --- | ---
[brez] |  | Nadaljuje takoj za trenutno vrstico.
Naslednja cela vrstica |  | Nadaljuje v naslednji celi vrstici, ki sledi pod vsemi sidranimi predmeti, ki sekajo trenutno vrstico.
Levo |  | Nadaljuje v naslednji vrstici, ki ni prekrita na levi strani.
Desno |  | Nadaljuje v naslednji vrstici, ki ni prekrita na desni strani.

Privzeta vrednost za prelom vrstice je: brez.

Privzeti prelom vrstice lahko vstavite tudi s pritiskom tipk dvigalka+vnašalka.

### Prelom stolpca

Vstavi ročni prelom stolpca (v večkratnih postavitvah stolpcev) in premakne besedilo desno od kazalke na začetek naslednjega stolpca. Ročni prelom stolpca je označen kot nenatisljiv rob na vrhu novega stolpca.

Prelom stolpca vnesete s pritiskom kombinacije tipk tipka Cmd krmilka+dvigalka+vnašalka.

### Prelom strani

Vstavi ročni prelom strani in premakne besedilo desno od kazalke na začetek naslednje strani. Vstavljen prelom strani je označen kot nenatisljiv rob na vrhu nove strani.

Prelom strani lahko vstavite tudi s pritiskom tipk Cmd krmilka+vnašalka. Če pa želite naslednji strani dodeliti drugačen slog strani, morate uporabiti menijski ukaz, da ročno vstavite prelom strani.

### Slog strani

Izberite slog strani za stran, ki sledi ročnemu prelomu strani.

Za preklop med ležečo in pokončno postavitvijo izberite Privzeti slog strani, da uveljavite pokončno postavitev, oz. slog Ležeče, da uveljavite ležečo postavitev.

### Spremeni številko strani

Številko strani, ki jo določite, dodeli tisti strani, ki sledi za ročnim prelomom strani. Ta možnost je na voljo, če strani, ki sledi za ročnim prelomom, dodelite drugačen slog strani.

Vstavi polje Števec strani v obsegu iz plavajočega menija glave ali noge, ki prikazuje število strani do naslednje ponastavitve oštevilčevanja strani.

### Številka strani

Vnesite novo številko strani za stran, ki sledi ročnemu prelomu strani.

Za prikaz ročnih prelomov izberite Pogled – Nenatisljivi znaki.

Podobne teme

Vstavljanje in brisanje prelomov strani

Spreminjanje usmerjenosti strani

Podprite nas!